CELEX: 62022TN0069
Language: fi
Date: 2022-02-04 00:00:00
Title: Asia T-69/22: Kanne 4.2.2022 – Eurecna v. komissio

4.4.2022   
            
            
               FI
            
            
               Euroopan unionin virallinen lehti
            
            
               C 148/34
            
         
      Kanne 4.2.2022 – Eurecna v. komissio
      (Asia T-69/22)
      (2022/C 148/45)
      Oikeudenkäyntikieli: italia
      
         Asianosaiset
      
      
         Kantaja: Eurecna SpA (Venetsia, Italia) (edustaja: asianajaja R. Sciaudone)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa saatavien selvityksestä tehdyn riidanalaisen päätöksen, joka sisältyy 25.11.2021 päivättyyn komission kirjeeseen ja jolla komissio on ryhtynyt perimään 417 234,68 euron summasta takaisin 22 139,05 euron summan, joka on maksettu Euroopan unionin rahoittaman hankkeen yhteydessä ja joka on katsottu voitavan periä takaisin seurauksena sääntöjenvastaisuuksista, joihin väitetään syyllistytyn tilinpäätösvaiheessa, ja
               
            
                  —
               
               
                  velvoittaa komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhteen kanneperusteeseen, joka jakautuu neljään argumenttiin.
      
                  1)
               
               
                  Yksi ainoa kanneperuste, jonka mukaan riidanalaista saatavaa ei ole olemassa.
                  
                              —
                           
                           
                              Tältä osin kantaja vetoaa siihen, että on loukattu hyvän hallinnon periaatetta ja huolellisuusperiaatetta hallintotoiminnassa Ernst & Youngin (EY) suorittaman tilintarkastuksen osalta; on loukattu puolustautumisoikeuksia EY:n suorittaman tilintarkastuksen osalta; on loukattu hyvän hallinnon periaatetta sen johdosta, ettei ole noudatettu puolueettomuusvelvollisuutta hallintotoiminnassa; ja sopimusta on tulkittu EY:n laatimassa raportissa virheellisesti.